smcproject/ml-wiki-sentences huggingface dataset:
1944-ൽ ടാറ്റാ ഇൻസ്റ്റിട്യൂട്ട് ഓഫ് ഫണ്ടമെന്റൽ റിസർച്ച് സ്ഥാപിച്ച ഹോമി ജഹാംഗീർ ഭാഭാ 1944-ൽ തന്നെ ഇന്ത്യയിൽ ആണവായുധങ്ങളുടെ പരീക്ഷണങ്ങൾക്ക് തുടക്കമിട്ടിരുന്നു 1945-ൽ മാൻഹട്ടൻ പ്രൊജക്ടിൽ പങ്കാളിയായതിനുശേഷം ആണവശാസ്ത്രജ്ഞൻ പി.എസ്.ഗില്ലും അമേരിക്കയിൽ നിന്നും ഇന്ത്യയിലേക്ക് മടങ്ങിയിരുന്നു .
ഭൗതികശാസ്ത്രജ്ഞനായ രാജ രാമണ്ണയും ആണവായുധ പരീക്ഷണ പദ്ധതിയിൽ സുപ്രധാനപങ്ക് വഹിച്ചു .
ഇന്ത്യൻ സ്വാതന്ത്ര്യ സമരത്തിനുശേഷം പ്രധാനമന്ത്രിയായിരുന്ന ജവഹർലാൽ നെഹ്രു ഹോമി ജെ. ഭാഭയുടെ നേതൃത്വത്തിൽ ആണവപരീക്ഷണത്തിന് സാങ്കേതികാനുമതി നൽകി.
സമാധാനലക്ഷ്യങ്ങൾക്കായി ആണവപരീക്ഷണങ്ങൾ നടത്താനുള്ള ആണവോർജ്ജ നിയമം-1948 ഉം പാസാക്കപ്പെട്ടു .
ഇന്ത്യ ആണവ-നിരായുധീകരണത്തിനായി അന്താരാഷ്ട്രതലത്തിൽ ഇടപെട്ടിരുന്നുവെങ്കിലും സ്വയം ഒപ്പിടാൻ തയ്യാറായില്ല .
ഇന്ത്യ 1998-ൽ രണ്ടാമത്തെ ആണവ പരീക്ഷണമായ ഓപ്പറേഷൻ ശക്തിയും പൊഖ്റാനിലാണ്‌ നടത്തിയത്.
ബുധൻ (ദിവസം) ഇംഗ്ലീഷ് വിലാസം https://ml.wikipedia.org/wiki/Wednesday
ഒരാഴ്ചയിൽ ചൊവ്വാഴ്ചയ്ക്കും വ്യാഴാഴ്ചയ്ക്കും ഇടയിൽ വരുന്ന ദിവസമാണ് ബുധനാഴ്ച .
ഐഎസ്ഒ 8601 പ്രകാരം ആഴ്ചയിലെ മൂന്നാമത്തെ ദിവസമായി ഇത് കണക്കാക്കപ്പെടുന്നു.
പല രാജ്യങ്ങളിലും ബുധനാഴ്ചയെ ഇതേ രീതിയിൽ കണക്കാക്കുന്നു.
എന്നാൽ ഇന്ത്യ , അമേരിക്കൻ ഐക്യനാടുകൾ , കാനഡ , ജപ്പാൻ തുടങ്ങിയ രാജ്യങ്ങളിൽ ബുധനാഴ്ച ആഴ്ചയിലെ നാലാമത്തെ ദിവസമാണ്.
മങ്കേഷി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Mangueshi_Temple ശ്രീ മങ്കേഷി ദേവസ്ഥാനത്തിന്റെ ഒരു ദൃശ്യം
നോർത്ത് ഗോവയിലെ പോണ്ട താലൂക്കിലുള്ള മങ്കേഷി ഗ്രാമത്തിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് മങ്കേഷി (ഇംഗ്ലീഷ്: Shri Mangeshi temple : ദേവനാഗിരി: श्री मंगेशी मंदीर ) ഗോവയുടെ തലസ്ഥാനമായ പനാജിയിൽ നിന്നും ഇവിടേക്ക് 22കിലോമീറ്ററും മഡ്ഗാവിൽ നിന്ന് 26കിലോമീറ്ററും ദൂരമുണ്ട്.
ഗോവയിലെ തന്നെ ഏറ്റവും വലിയ ക്ഷേത്രങ്ങളിലും ഏറ്റവും പ്രശസ്തമായ ക്ഷേത്രങ്ങളിലും ഒന്നാണ് മങ്കേഷി ക്ഷേത്രം.
ശിവന്റെ ഒരു രൂപമായ മങ്കേഷി ഭഗവാനാണ് ഇവിടുത്തെ പ്രധാന പ്രതിഷ്ഠ.
ഗോവയിലെ അനേകം ഹിന്ദുക്കളുടെ കുലദൈവം കൂടിയാണ് മങ്കേഷി ഭഗവാൻ.
പ്രത്യേകിച്ചും കൊങ്കണി സാരസ്വത ബ്രാഹ്മണരുടെ.
പുറത്തേക്കുള്ള കണ്ണികൾ മങ്കേഷി ക്ഷേത്രം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Virtual Lord Shiva Darshan and pilgrimage with videos and images Shri Mangesh Devasthan Shri Mahalaxmi Sausthan The origin of the name Shri Mangueshi
മങ്ക്സ് ഹെർമിറ്റേജ് ഇൻ എ കേവ് ഇംഗ്ലീഷ് വിലാസം https://ml.wikipedia.org/wiki/Monk%27s_Hermitage_in_a_Cave
ഫ്ളമിഷ് ലാൻഡ്സ്കേപ്പിസ്റ്റ് ജൂസ് ഡി മോമ്പർ വരച്ച പാനലിലെ ഒരു ഓയിൽ പെയിന്റിംഗ് ആണ് മങ്ക്സ് ഹെർമിറ്റേജ് ഇൻ എ കേവ് ( French : Ermitage de moines dans une grotte ).
ഈ ചിത്രം പൂർത്തീകരിച്ച തീയതി അജ്ഞാതമാണ്.
ഈ പെയിന്റിംഗ് ഒരിക്കൽ പോൾ ബ്രിൽ വരച്ചതാണെന്ന് ആരോപിച്ചിരുന്നു.
പാരീസിലെ ലൂവ്രെയിലെ സ്ഥിരമായ ശേഖരത്തിന്റെ ഭാഗമാണീ ചിത്രം.
ഈ പെയിന്റിംഗ് 16, 17 നൂറ്റാണ്ടുകളിലെ ഫ്ലെമിഷ് ചിത്രകാരന്മാരായ കോർണെലിസ് വാൻ ദലെം, പീറ്റർ ബ്രൂഗൽ ദി എൽഡർ, ലൂക്കാസ് വാൻ വാൽക്കൻബോർച്ച് എന്നിവർ സ്ഥിരം വരച്ചിരുന്ന പതിവ് പ്രമേയത്തെ ചിത്രീകരിക്കുന്നു.
എബർഹാർഡ് ജബാച്ചിന്റെ ശേഖരത്തിലായിരുന്ന പെയിന്റിങ്ങ് 1671 ൽ  ലൂയി പതിനാലാമൻ രാജാവ് സ്വന്തമാക്കി.
പിന്നീട്  രാജാവിന്റെ ശേഖരത്തിൽ നിന്ന്  ഫ്രഞ്ച് ഭരണകൂടംചിത്രം ഏറ്റെടുത്തു.1824-ൽ പോൾ ബ്രിൽ ഈ ചിത്രം വരച്ചതാണെന്ന് ആരോപിച്ചിരുന്നു.
എന്നാൽ ഇപ്പോൾ ഇത് ഡി മോമ്പറിന്റെ സൃഷ്ടിയായി കണക്കാക്കപ്പെടുന്നു.
അവലംബം പുറംകണ്ണികൾ Painting at the Louvre official website Painting at the Ministère de la Culture Painting at the Web Gallery of Art
മങ്ങണം ഇംഗ്ലീഷ് വിലാസം https://ml.wikipedia.org/wiki/Manganam മങ്ങണം
മണ്ണ് കൊണ്ടുള്ള ഒരുതരം പാത്രമാണ് ' മങ്ങണം' . 'മൺകിണ്ണം' എന്ന പദം ലോപിച്ച് മങ്ങണം ആയിത്തീർന്നതാവാം.
വടക്കൻ കേരളത്തിൽ; പ്രത്യേകിച്ച് കാസർകോഡ് ജില്ലയിലെ ഗ്രാമപ്രദേശങ്ങളിൽ ഉപയോഗിച്ചുവരുന്നു.
നഗരവാസികൾക്ക് പരിചയപ്പെടുത്തുന്നതിന് കാർഷികോപകരണങ്ങളുടെയും നാട്ടറിവുകളുടേയും പ്രദർശനങ്ങളിൽ ഇത് ഉൽപ്പെടുത്താറുണ്ട് .
, പാലക്കുന്ന് കലംകനിപ്പ് ഉത്സവത്തിന് മങ്ങണത്തിൽ നേർച്ചക്കഞ്ഞി നൽകുന്നു
കുശവസമുദായത്തിൽപ്പെട്ടവരാണ് കുലത്തൊഴിലായി മങ്ങണം നിർമ്മിക്കുന്നത്.
കളിമണ്ണ് കുഴച്ച് കിണ്ണത്തിന്റെ ആകൃതിയിൽ പാത്രം നിർമ്മിച്ചശേഷം, ചൂളയിൽ ചുട്ടെടുക്കുന്നു.
പരിസ്ഥിതി സൗഹൃദപരമായ ഇത്തരം പാത്രങ്ങൾ, ആയുർവ്വേദചികിത്സകരും മറ്റും ഉപയോഗിക്കുന്നു.
അവലംബം ↑ http://suprabhaatham.com/rec/%E0%B4%95%E0%B4%BE%E0%B4%B0%E0%B5%8D%E2%80%8D%E0%B4%B7%E0%B4%BF%E0%B4%95%E0%B5%8B%E0%B4%AA%E0%B4%95%E0%B4%B0%E0%B4%A3%E0%B4%99%E0%B5%8D%E0%B4%99%E0%B4%B3%E0%B5%81%E0%B4%9F%E0%B5%86-%E0%B4%AA%E0%B5%8D/ ↑ http://www.mathrubhumi.com/kasaragod/malayalam-news/poyinachi-1.1289049%5Bപ്രവർത്തിക്കാത്ത+കണ്ണി%5D
മങ്കൊമ്പ് ശിവശങ്കരപ്പിള്ള ഇംഗ്ലീഷ് വിലാസം https://ml.wikipedia.org/wiki/Mancombu_Sivasankarapilla
കഥകളിയുടെ തെക്കൻചിട്ടയിലെ ആചാര്യനായിരുന്നു പ്രൊഫ. മങ്കൊമ്പ് ശിവശങ്കരപ്പിള്ള (1922 - 20 മാർച്ച് 2014).
കേന്ദ്ര സംഗീത നാടക അക്കാദമിയുടെ ടാഗോർരത്‌ന അവാർഡ് ലഭിച്ചിട്ടുണ്ട്.
മങ്കൊമ്പ് ഗ്രാമത്തിൽ പാർവതി അമ്മയുടേയും കെ.ജി കൃഷ്ണപ്പിള്ളയുടേയും മകനായി ജനിച്ചു.
പതിമൂന്നാം വയസ്സുമുതൽ കഥകളി അഭ്യസനം തുടങ്ങി.
ആദ്യഗുരു പേരമ്മയുടെ ഭർത്താവായ കുട്ടപ്പപ്പണിക്കരാശാൻ ആയിരുന്നു.
പിന്നീട് തകഴി അയ്യപ്പൻപിള്ള ആശാന്റെ അടുത്ത് മൂന്നുവർഷക്കാലം ഉപരിപഠനം നടത്തി.
തുടർന്ന് ഗുരുചെങ്ങന്നൂരിന്റെ ശിഷ്യനായി.
നാട്യാചാര്യൻ പന്നിശ്ശേരി നാണുപ്പിള്ളയിൽ നിന്നും കഥകളിയുടെ ശാസ്ത്രം, സാഹിത്യം, രസാഭിനയം എന്നിവയിൽ പ്രത്യേകശിക്ഷണം ലഭിച്ചു.
മങ്കൊമ്പിന്റെ സീതാസ്വയംവരത്തിലെ പരശുരാമൻ, ഹരിചന്ദ്രചരിതത്തിലെ വിശ്വാമിത്രൻ, സന്താനഗോപാലത്തിലെയും രുക്മിണിസ്വയംവരത്തിലെയും ബ്രാഹ്മണൻ, കർണശപഥത്തിലെ കുറത്തി, നിഴൽകുത്തിലെ മലയത്തി തുടങ്ങിയ വേഷങ്ങൾ പ്രസിദ്ധങ്ങളാണ്.
കളിയരങ്ങിൽ എല്ലാ വേഷങ്ങളും ചെയ്തിട്ടുണ്ട്.
കേന്ദ്ര മാനവശേഷി വികസന മന്ത്രാലയത്തിന്റെ ഫെലോഷിപ്പോടു കൂടി സഹോദരൻ പ്രൊഫ. സി.കെ. ശിവരാമൻപിള്ളയുമായി ചേർന്ന്  രചിച്ച "കഥകളി സ്വരൂപം' പ്രാമാണിക ഗ്രന്ഥങ്ങളിലൊന്നാണ്. ഗുരുഗോപിനാഥിന്റെ നൃത്തകലാലയത്തിലും മൃണാളിനി സാരാഭായിയുടെ ദർപ്പണയിലും പ്രവർത്തിച്ചു. 1966ൽ കലാമണ്ഡലം തെക്കൻ കളരിയിൽ ശിഖണം തുടങ്ങിയപ്പോൾ അവിടെ ആശാനായി. കേരളസംഗീതനാടക അക്കാദമി ജനറൽ കൌൺസിൽ അംഗമായിരുന്നു. കൃതികൾ "കഥകളി സ്വരൂപം' (പ്രൊഫ. സി.കെ. ശിവരാമൻപിള്ളയുമായി ചേർന്ന്  രചിച്ചു) പുരസ്കാരങ്ങൾ കേരള കലാമണ്ഡലത്തിന്റെ പുരസ്‌കാരം (1984) കേന്ദ്ര സംഗീത നാടക അക്കാദമി പുരസ്‌കാരം (1985) കേരള സംഗീത നാടക അക്കാദമിയുടെ പുരസ്‌കാരം (1989) കേന്ദ്ര സംസ്കാരിക വകുപ്പിന്റെ സീനിയർ ഫെല്ലോഷിപ്പ് കേരള സർക്കാറിന്റെ കഥകളി പുരസ്കാരം കേന്ദ്ര സംഗീത നാടക അക്കാദമിയുടെ ടാഗോർരത്‌ന അവാർഡ് അവലംബം ↑ ↑
മങ്കൊമ്പ് ഗോപാലകൃഷ്ണൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Mankompu_Gopalakrishnan
മങ്കൊമ്പ് ഗോപാലകൃഷ്ണൻ പ്രശസ്തനായ സിനിമാഗാന രചയിതാവാണ്.
കുട്ടനാട്ടിലെ മങ്കൊമ്പ് ഗ്രാമത്തിൽ ജനിച്ചു.
ഇപ്പോൾ എറണാകുളത്തെ വൈറ്റില , തൈക്കൂടം എന്ന സ്ഥലത്ത് താമസം.
അച്ഛൻ ഗോവിന്ദൻ നായർ.
ആദ്യ ചലച്ചിത്രം വിമോചനസമരം .
1975ൽ  "ലക്ഷാർച്ചന കണ്ടു മടങ്ങുമ്പോൾ..."
എന്ന ഗാനം ഉൾപ്പെടെ ആറു ഗാനങ്ങളുള്ള ഹരിഹരൻ സംവിധാനം ചെയ്ത അയലത്തെ സുന്ദരി എന്ന ചിത്രത്തിലെ ഗാനങ്ങൾ രചിച്ചു.
തുടർന്ന് ബാബുമോൻ എന്ന ചിത്രം പുറത്തുവന്നു.
ഹരിഹരൻ എന്ന സംവിധായകനു വേണ്ടിയായിരുന്നു മങ്കൊമ്പ് ഗോപാലകൃഷ്ണൻ എറ്റവും കൂടുതൽ ഗാനങ്ങൾ രചിച്ചത്.
അദ്ദേഹത്തിന്റെ വരികൾക്ക് ഏറ്റവും കൂടുതൽ തവണ ഈണം പകർന്നത് എം.എസ്. വിശ്വനാഥൻ ആയിരുന്നു.
കൂടാതെ പത്തോളം ചിത്രങ്ങൾക്ക് കഥയും തിരക്കഥയും രചിച്ചിട്ടുണ്ട്.
അതുപോലെ ഇന്ത്യയിൽ ഏറ്റവും കൂടുതൽ ചിത്രങ്ങൾ മലയാളത്തിലേയ്ക്ക് മൊഴിമാറ്റിയത് മങ്കൊമ്പ് ഗോപാലകൃഷ്ണൻ ആണ്.
ബാഹുബലി ഉൾപ്പെടെ 200 ചിത്രങ്ങളിൽ അദ്ദേഹം സഹകരിച്ചു.
മങ്കൊമ്പ് ഗോപാലകൃഷ്ണൻ രചിച്ച ചില പാട്ടുകൾ ഗാനം ചലച്ചിത്രം / നാടകം സംഗീതം വർഷം ലക്ഷാർച്ചന കണ്ടു മടങ്ങുമ്പോൾ അയലത്തെ സുന്ദരി എം.എസ്. വിശ്വനാഥൻ 1975 പ്രപഞ്ച ഹൃദയ വിമോചനസമരം എം.എസ്. വിശ്വനാഥൻ അനുരാഗപരാഗങ്ങൾ പ്രതിധ്വനി എം. എസ്. വിശ്വനാഥൻ 1971 കലിയോടു കലികൊണ്ട അഴിമുഖം എം. എസ്. വിശ്വനാഥൻ 1972 അരികിൽ അമൃതകുംഭം അഴിമുഖം എം. എസ്. വിശ്വനാഥൻ 1972 ഓരില ഈരില അഴിമുഖം എം. എസ്. വിശ്വനാഥൻ 1972 ഉദയം കിഴക്കു തന്നെ മാപ്പുസാക്ഷി എം. എസ്. വിശ്വനാഥൻ 1972 ആരോടും മിണ്ടാതെ പോലീസ് അറിയരുത് എം. എസ്. വിശ്വനാഥൻ 1973 കാരിരുമ്പാണി പോലീസ് അറിയരുത് എം. എസ്. വിശ്വനാഥൻ 1973 ആപാദചൂടം പനിനീര് സൗന്ദര്യ പൂജ എം. എസ്. വിശ്വനാഥൻ 1973 കാർത്തികത്തിരുനാൾ സൗന്ദര്യ പൂജ എം. എസ്. വിശ്വനാഥൻ 1973 അമ്പലക്കുന്നിലെ സൗന്ദര്യ പൂജ എം. എസ്. വിശ്വനാഥൻ അഷ്ടമി പൂത്തിങ്കളെ അലകൾ എം. എസ്. വിശ്വനാഥൻ 1974 വാസനക്കുളിർ അലകൾ എം. എസ്. വിശ്വനാഥൻ 1974 ചന്ദനക്കുളിർ ചാർത്തി അലകൾ എം. എസ്. വിശ്വനാഥൻ 1974 പൗർണമിചന്ദ്രികയിൽ അലകൾ എം. എസ്. വിശ്വനാഥൻ 1974 പ്രേമാനുഭൂതിയുമായെന്നിൽ അലകൾ എം. എസ്. വിശ്വനാഥൻ 1974 ഹേമമാലിനി അയലത്തെ സുന്ദരി എം. എസ്. വിശ്വനാഥൻ 1974 ചിത്രവർണ്ണ പുഷ്പജാലമൊരുക്കി വച്ചു അയലത്തെ സുന്ദരി എം. എസ്. വിശ്വനാഥൻ 1974 ത്രയ്യംബകം വില്ലൊടിഞ്ഞു അയലത്തെ സുന്ദരി എം. എസ്. വിശ്വനാഥൻ 1974 നീലമേഘക്കുടനിവർത്തി അയലത്തെ സുന്ദരി എം. എസ്. വിശ്വനാഥൻ 1974 സ്വർണ ചെമ്പകം അയലത്തെ സുന്ദരി എം. എസ്. വിശ്വനാഥൻ 1974 സ്വർണ്ണവിഗ്രഹമേ സ്വർണ്ണവിഗ്രഹം എം. എസ്. വിശ്വനാഥൻ സ്വീകരിക്കൂ സ്വർണ്ണവിഗ്രഹം എം. എസ്. വിശ്വനാഥൻ ഭഗവാന്റെ മുന്നിൽ സ്വർണ്ണവിഗ്രഹം എം. എസ്. വിശ്വനാഥൻ മനസ്സെ നീ മറക്കൂ സ്വർണ്ണവിഗ്രഹം എം. എസ്. വിശ്വനാഥൻ ഇവിടമാണീശ്വര സന്നിധാനം ബാബുമോൻ എം. എസ്. വിശ്വനാഥൻ നാടൻ പാട്ടിന്റെ ബാബുമോൻ എം. എസ്. വിശ്വനാഥൻ ഇന്ദ്രനീലം ചൊരിയും ബാബുമോൻ എം. എസ്. വിശ്വനാഥൻ വള്ളുവനാട്ടിലെ ബാബുമോൻ എം. എസ്. വിശ്വനാഥൻ പദ്മതീർത്ഥക്കരയിൽ ബാബുമോൻ എം. എസ്. വിശ്വനാഥൻ കല്ല്യാണസൗഗന്ധികപ്പൂവല്ലയൊ കല്ല്യാണസൗഗന്ധികപ്പൂ എം. എസ്. വിശ്വനാഥൻ ലക്ഷാർച്ചന കണ്ടു മടങ്ങുമ്പോൾ അയലത്തെ സുന്ദരി എം. എസ്. വിശ്വനാഥൻ നീലാംബരി ലവ് മാര്യേജ് എം. എസ്. വിശ്വനാഥൻ കാമിനിമാർക്കുള്ളിൽ ലവ് മാര്യേജ് എം. എസ്. വിശ്വനാഥൻ ഈശ്വരന്മാർക്കെല്ലാം ലവ് മാര്യേജ് എം. എസ്. വിശ്വനാഥൻ വൃന്ദാവനത്തിലെ രാധേ ലവ് മാര്യേജ് എം. എസ്. വിശ്വനാഥൻ പ്രസാദകുങ്കുമം ലവ് മാര്യേജ് എം. എസ്. വിശ്വനാഥൻ ലേഡീസ് ഹോസ്റ്റലിൻ ലവ് മാര്യേജ് എം. എസ്. വിശ്വനാഥൻ പാലപൂക്കുമീ രാവിൽ സ്വർണ്ണ മൽസ്യം എം. എസ്. വിശ്വനാഥൻ ആശകളെരിഞ്ഞടങ്ങി സ്വർണ്ണ മൽസ്യം എം. എസ്. വിശ്വനാഥൻ തുലാവർഷ മേഘമൊരു സ്വർണ്ണ മൽസ്യം എം. എസ്. വിശ്വനാഥൻ ഞാറ്റുവേലക്കാറ് സ്വർണ്ണ മൽസ്യം എം. എസ്. വിശ്വനാഥൻ മാണിക്യപ്പൂമുത്ത് സ്വർണ്ണ മൽസ്യം എം. എസ്. വിശ്വനാഥൻ പൂർണ്ണ ചന്ദ്രിക സ്ത്രീധനം എം. എസ്. വിശ്വനാഥൻ അവലംബം http://www.malayalachalachithram.com/profiles.php?i=42 മാതൃഭൂമി വാരാന്ത്യപ്പതിപ്പ് 2016 ഐപ്രിൽ 3 ഞായർ
മങ്കൊമ്പ് നെല്ലുഗവേഷണ കേന്ദ്രം
ആലപ്പുഴ ജില്ലയിലെ കുട്ടനാട് താലുക്കിൽ സ്ഥിതിചെയ്യുന്ന കേരള കാർഷിക സർവ്വകലാശാലയുടെ കീഴിൽ പ്രവർത്തിക്കുന്ന ഗവേഷണസ്ഥാപനമാണ് മങ്കൊമ്പ് നെല്ലുഗവേഷണ കേന്ദ്രം.
കേരളത്തിലെ രണ്ട് നെല്ല് ഗവേഷണകേന്ദ്രങ്ങളിൽ ആദ്യം സ്ഥാപിതമായത് പ്രസ്തുത കേന്ദ്രമാണ്.
ഇത് സ്ഥിതി ചെയ്യുന്നത് എ സി റോഡിൽ നിന്നും അര കിലോമീറ്റർ വടക്കോട്ട് മാറി സിവിൽ സ്റ്റേഷന്റെ അടുത്താണ് ചരിത്രം
ആദ്യകാലങ്ങളിൽ കുട്ടനാട്ടിൽ ഒന്നിടവിട്ട വർഷങ്ങളിൽ പുഞ്ചകൃഷി മാത്രമാണ് ചെയ്തുവന്നിരുന്നത്.
കൊയ്ത്തിനുശേഷം അടുത്ത വരെ പാടത്ത് വെള്ളം കയറ്റി പഴനിലമിടുകയും ചെയ്തിരുന്നു.
ഘടന പ്രവർത്തനങ്ങൾ അവലംബം
പ്യാരി ദേവി ഇംഗ്ലീഷ് വിലാസം https://ml.wikipedia.org/wiki/Pyari_Devi
പ്യാരി ദേവി ആഗ്രഹരി സ്വാതന്ത്ര്യസമരസേനാനി ഗൗരിറാം ഗുപ്തയുടെ ഭാര്യയും ഒരു രാഷ്ട്രീയക്കാരിയുമായിരുന്നു.1969 -ൽ ഉത്തർപ്രദേശ് നിയമസഭാ തിരഞ്ഞെടുപ്പിൽ ഫാരൻഡെയിൽ എം.എൽ.എയായി.
1969 മുതൽ 1974 വരെ ഉത്തർപ്രദേശ് നിയമസഭയിൽ അംഗമായിരുന്നു.
ഗോരഖ്പൂരിലെ (ഇപ്പോഴത്തെ മഹാരാജഞ്ച്ഗനി) ജില്ലയിലെ ആദ്യത്തെ നിയമസഭാംഗമായിരുന്നു പ്യാരി ദേവി.
ഇതും കാണുക Uttar Pradesh Vidhan Sabha അവലംബം
പ്യുവേരാരിയ
ഏഷ്യയിൽ നിന്നുള്ള 15-20 സസ്യങ്ങളുടെ ഒരു ജനുസ്സാണ് പ്യൂവെരാരിയ .
പോളിഫൈലറ്റിക് വിഭാഗത്തിൽ പെട്ട വിവിധ ജനുസ്സുകളിലെ  വ്യത്യസ്ത  ഇനങ്ങൾ ഈ കുടുംബത്തിൽ ഉൾപ്പെടുന്നു.
, Glycine (ന്നു സോയാബീൻ ഉൾപ്പെടുന്ന ജനുസ്സ്), ആമ്ഫിക്കാർപ്പിയ , നൊഗ്ര , തെയ്ലെരിഅ , നെഒനൊതൊനിഅ , പ്സെഉദൊവിഗ്ന , പ്സെഉദെമിനിഅ , പഛ്യ്ര്ഹിജുസ് (ഉൾപ്പെടുന്ന ജിചമ ), ഗോത്രവും മറ്റ് ഗെനെര ഫസെഒലെഅഎ .
ജാപ്പനീസ് ആരോറൂട്ട് എന്നും അറിയപ്പെടുന്ന കുഡ്‌സു ആണ് ഏറ്റവും അറിയപ്പെടുന്നത്.
ഈ അഞ്ച് സ്പീഷീസുകളും പരസ്പരം ബന്ധപ്പെട്ടിരിക്കുന്നു, കുഡ്സു എന്ന പേര് അവയിൽ ഒന്നോ അതിലധികമോ വിവരിക്കുന്നു.
അഞ്ച് സ്പീഷിസുകൾ തമ്മിലുള്ള രൂപവ്യത്യാസങ്ങൾ സൂക്ഷ്മമാണ്, അവയ്ക്ക് പരസ്പരം പ്രജനനം നടത്താം, യുണൈറ്റഡ് സ്റ്റേറ്റ്സിൽ അവതരിപ്പിച്ച കുഡ്സു ജനസംഖ്യയിൽ ഒന്നിൽ കൂടുതൽ ഇനങ്ങളിൽ നിന്ന് വംശപരമ്പരയുണ്ടെന്ന് തോന്നുന്നു.
പി. എഡ്യുലിസ് പാംപ്.
പി. ലോബറ്റ ( വിൽഡ്. ) ഓഹ്‌വി  ( കുഡ്‌സു ) (ചിലർ പി. മോണ്ടാന വർ. ലോബറ്റയായി കണക്കാക്കുന്നു ) പി. മോണ്ടാന ( ലൂർ. ) മെർ.
പി. ഫാസലോയിഡുകൾ ( റോക്സ്ബ്. ) ബെന്ത്.
പി. തോംസോണി ബെന്ത്.
, i id="mwVQ" /i പര്യായമാണ് .
i id="mwVg" /i
ഈ ജനുസ്സിൽ പെടുന്ന മറ്റ് സസ്യങ്ങൾ ഇവയാണ്: പി. ബെല്ല പി. മിരിഫിക്ക പി. ഒമിയാൻസിസ് വാങ് എറ്റ് ടാങ് പി പെദുന്ചുലരിസ് ഗ്രഹ്.
ട്യൂബെറോസ (റോൿസ്.എക്സ് വിൽഡ്. ) ഡിസി.
പി. വാലിചി (മിക്കവാറും പ്യൂറിയാരിയയിൽ ഉൾപ്പെടുന്നില്ല ) പരാമർശങ്ങൾ
പ്യൂപ്പിലറി റിഫ്ലെക്സ് ഇംഗ്ലീഷ് വിലാസം https://ml.wikipedia.org/wiki/Pupillary_reflex
പ്യൂപ്പിലറി ഫംഗ്ഷനുമായി ബന്ധപ്പെട്ട അനൈച്ഛികചേഷ്ടകളിലൊന്നാണ് പ്യൂപ്പിലറി റിഫ്ലെക്സ് .
പ്യൂപ്പിലറി റിഫ്ലക്സിന്റെ തരങ്ങളിൽ പ്യൂപ്പിലറി ലൈറ്റ് റിഫ്ലെക്സ് , അക്കൊമഡേഷൻ റിഫ്ലെക്സ് എന്നിവ ഉൾപ്പെടുന്നു.
പ്യൂപ്പിലറി റസ്പോൺസ് , അതായത് പ്രകാശത്തിന്റെഅളവിനനുസരിച്ച് പ്യൂപ്പിൾ വലുപ്പം കുറയുകയും കൂടുകയും ചെയ്യുന്ന സാഹചര്യത്തെ സാധാരണയായി "റിഫ്ലെക്സ്" എന്ന് വിളിക്കുന്നില്ലെങ്കിലും, അതും ഈ വിഷയത്തിന്റെ ഭാഗമായി തന്നെ കണക്കാക്കപ്പെടുന്നു.
ക്ലോസ്-റേഞ്ച് കാഴ്ചയ്ക്കുള്ള ക്രമീകരണം "നിയർ റെസ്പോൺസ് (Near response)" എന്നും സിലിയറി പേശിയുടെ തടസ്സപ്പെടുത്തൽ "ഫാർ റെസ്പോൺസ് (Far response)" എന്നും വിളിക്കുന്നു.
"നിയർ റെസ്പോൺസിൽ" റെറ്റിനയിൽ ഒരു ചിത്രം ഫോക്കസ് ചെയ്യുന്നതിന് മൂന്ന് പ്രക്രിയകളുണ്ട്.
കണ്ണുകളുടെ, അല്ലെങ്കിൽ ഓരോ കണ്ണിന്റെയും വിഷ്വൽ അച്ചുതണ്ടിന്റെ വ്യതിചലനം, അതായത് ഓരോ ഫോവിയയിലും ഇമേജ് ഫോക്കസ് ചെയ്യുന്നതിനായി കണ്ണുകൾ ആ വസ്തുവിന്റെ നേർ തിരിക്കുന്ന വ്യതിചലനമാണ് മൂന്ന് പ്രതികരണങ്ങളിൽ ആദ്യത്തേത്.
മുഖത്തിന് മുന്നിൽ ഒരു വിരൽ ഉയർത്തിപ്പിടിച്ച് മുഖത്തേക്ക് നീങ്ങുമ്പോൾ കണ്ണുകളുടെ ക്രോസ്-ഐഡ് ചലനം നിരീക്ഷിക്കാനാവും.
രണ്ടാമത്തേത്, പ്യൂപ്പിൾ സങ്കോചം ആണ്.
ലെൻസിന്റെ പ്രത്യേക ആകൃതി മൂലം അരികുകളിൽ പ്രകാശകിരണങ്ങൾ നന്നായി റിഫ്രാക്റ്റ് ചെയ്യാൻ കഴിയാത്തതിനാൽ, ലെൻസ് നിർമ്മിക്കുന്ന ചിത്രം അരികുകളിൽ അവ്യക്തമാണ് , അതിനാൽ അടുത്തുള്ള വസ്തുക്കളിൽ ശ്രദ്ധ കേന്ദ്രീകരിക്കാൻ ശ്രമിക്കുമ്പോൾ പ്യൂപ്പിൾ ചുരുങ്ങുന്നു.
അവസാനത്തേത്, ലെൻസിന്റെ അക്കൊമഡേഷൻ ആണ്.
അടുത്തുള്ള വസ്തുവിലേക്ക് ഫോക്കസ് ചെയ്യാൻ അനുവദിക്കുന്ന ലെൻസിന്റെ വക്രതയിലെ മാറ്റമാണിത്.
പ്യുവെർട്ടോ റിക്കോ ഇൻഡിപ്പെൻഡൻസ് പാർട്ടി ഇംഗ്ലീഷ് വിലാസം https://ml.wikipedia.org/wiki/Puerto_Rican_Independence_Party The flag of Puerto Rico (1895) , initially created to symbolize the ideals of the Puerto Rican independence movement, is now composed of the Puerto Rican Independence Party (PIP) and other organizations.
അമേരിക്കന് ഐക്യനാടുകളിൽ നിന്നും സ്വാതന്ത്ര്യം നേടുക എന്ന ഉദ്ദേശത്തോടെ പ്യുവെർട്ടോ റിക്കോയിൽ ഉണ്ടായ രാഷ്ട്രീയ കക്ഷിയാണ്‌ പ്യുവെർട്ടോ റിക്കോ ഇൻഡിപ്പെൻഡൻസ് പാർട്ടി (Puerto Rican Independence Party) .
പ്യുവെർട്ടോ റിക്കോയിലെ പ്രധാന മൂന്നു പാർട്ടികളിലൊന്നും, രജിസ്റ്റർ ചെയ്ത രാഷ്ട്രീയ കക്ഷികളുടെ പഴക്കത്തിൽ രണ്ടാംസ്ഥാനത്തു നില്ക്കുന്നതുമാണ്‌ ‌.
ഈ പാർട്ടിയിൽ വിശ്വസിക്കുന്നവരെ പാശ്ചാത്യ ലോകം പൊതുവേ സ്വാതന്ത്ര്യസേനാനികള് എന്നോ പിപിയോളോസ് എന്നോ വിളിക്കുന്നു .
പ്യുവെർട്ടോ റിക്കോയുടെ സ്വാതന്ത്ര്യ പ്രസ്ഥാനത്തോടനുബന്ധിച്ചാണ്‌ പാർട്ടിയുടെ ആരംഭം.
സ്വാതന്ത്ര്യ സമരകാലത്ത് വോട്ടെടുപ്പിൽ പങ്കെടുത്ത, മറ്റുള്ളവ സഹായമായി നിന്നിരുന്നു എന്നാൽ കൂടി- ഏക പാർട്ടിയുമാണിത്.
കൂടുതൽ അറിവിന് www.independencia.net/ingles/welcome.html അവലംബം
പ്യൂപ്പിലോമീറ്റർ ഇംഗ്ലീഷ് വിലാസം https://ml.wikipedia.org/wiki/Pupilometer
പ്യൂപിളുകൾ തമ്മിലുള്ള ദൂരം അളക്കുന്ന ഉപകരണത്തിനെയും, പ്യൂപ്പിലറി ലൈറ്റ് റിഫ്ലക്സ് അളക്കുന്ന ഉപകരണത്തിനെയും പ്യൂപ്പിലോമീറ്റർ എന്നാണ് വിളിക്കുന്നത്.
ഇവ രണ്ടും രണ്ട് വ്യത്യസ്ത ഉപകരണങ്ങളാണ്.
ഓട്ടോമേറ്റഡ് പ്യൂപ്പിലോമെട്രി ന്യൂറോ ഒപ്റ്റിക്സ്, Inc. പ്യൂപ്പില്ലോമീറ്റർ റിസൾട്ട് സ്‌ക്രീൻ
പ്യൂപ്പിളറി ലൈറ്റ് റിഫ്ലെക്സ് അളക്കുന്നതിലൂടെ പ്യൂപ്പിളിൻ്റെ വലുപ്പം, സമമിതി, പ്രതിപ്രവർത്തനം എന്നിവയുടെ വിശ്വസനീയവും വസ്തുനിഷ്ഠവുമായ അളവ് നൽകുന്ന പോർട്ടബിൾ, ഹാൻഡ്‌ഹെൽഡ് ഉപകരണമാണ് ഓട്ടോമേറ്റഡ് പ്യൂപ്പിലോമീറ്റർ.
എക്സാമിനറിൽ നിന്ന് സ്വതന്ത്രമായി, ഒരു ഓട്ടോമേറ്റഡ് പ്യൂപ്പിലോമീറ്റർ വേരിയബിലിറ്റിയും സബ്ജക്റ്റിവിറ്റിയും ഇല്ലാതാക്കുന്നു.
പ്യൂപ്പിലറി ലൈറ്റ് റെസ്പോൺസിൻ്റെ അളവനുസരിച്ച് തരംതിരിക്കാനും ഒരു ഓട്ടോമേറ്റഡ് പ്യൂപ്പിലോമീറ്റർ വിശ്വസനീയവും ഫലപ്രദവുമായ മാർഗ്ഗം നൽകുന്നു.
ഒരു ഓട്ടോമേറ്റഡ് പ്യൂപ്പിലോമീറ്റർ ഉപയോഗിക്കുന്നതിനുള്ള ഏറ്റവും ഫലപ്രദമായ മാർഗം രോഗിയെ ഗുരുതര പരിചരണ യൂണിറ്റിലേക്കോ അത്യാഹിത വിഭാഗത്തിലേക്കോ പ്രവേശിപ്പിക്കുമ്പോൾ തന്നെ പ്യൂപ്പിലോമെട്രി അളവ് എടുക്കുക, തുടർന്ന് അതിലെ മാറ്റങ്ങൾ നിരീക്ഷിക്കുക എന്നതാണ്.
നേത്രവിഭാഗത്തിലെ പ്യൂപ്പിലറി ദൂരം അളക്കൽ
ഏറ്റവും സാധാരണമായ അർത്ഥത്തിൽ, രണ്ട് കണ്ണിലെയും പ്യൂപ്പിളുകൾക്കിടയിലുള്ള പ്യൂപ്പിലറി ദൂരം (പിഡി) അളക്കുന്നതിനുള്ള ഉപകരണമാണ് പ്യൂപ്പിലോമീറ്റർ.
കണ്ണടകൾ നിർമ്മിക്കുമ്പോൾ ലെൻസുകൾ വിഷ്വൽ അക്ഷത്തിൽ കേന്ദ്രീകരിക്കാൻ ഈ ദൂരം ആവശ്യമാണ്.
ഒരാളുടെ പ്യൂപ്പിൾ ദൂരം അളക്കുന്നതിന് വിവിധ മാർഗങ്ങളുണ്ട്.
ഏറ്റവും സാധാരണയായി പ്യൂപ്പിൾ ദൂരം അളക്കാൻ ഒപ്റ്റോമെട്രിസ്റ്റുകൾ ഉപയോഗിക്കുന്നത് ഇതിനു വേണ്ടി നിർമ്മിച്ച തരത്തിലുള്ള സ്കെയിൽ ആണ്.
മാനുവൽ അളവുകളുമായി താരതമ്യപ്പെടുത്തുമ്പോൾ ഉയർന്ന കൃത്യതയും ആവർത്തനക്ഷമതയും നൽകുന്ന വീഡിയോ കേന്ദ്രീകരണ ഉപകരണങ്ങളും ലഭ്യമാണ്.
പ്രോഗ്രസ്സീവ് ലെൻസുകളെ സംബന്ധിച്ചിടത്തോളം കൃത്യത ഒരു ആശങ്കയാണ്, അവിടെ പ്യൂപ്പിലറി ദൂരത്തിലെ ചെറിയ വ്യതിയാനങ്ങൾ പോലും ലെൻസിന്റെ പ്രവർത്തനത്തെ സാരമായി ബാധിക്കുന്നു.
പ്യൂപ്പിൾ ദൂരം അളക്കാൻ കഴിയുന്ന വൈവിധ്യമാർന്ന മൊബൈൽ ഫോൺ അപ്ലിക്കേഷനുകളും വെബ് അപ്ലിക്കേഷനുകളും ഉണ്ട്.
IPhone, iPod touch, iPad എന്നിവയ്‌ക്കായി അപ്ലിക്കേഷനുകൾ ലഭ്യമാണ്.
കണ്ണടയുടെ ഓൺലൈൻ വിൽപ്പനക്കാർ വെബ് അപ്ലിക്കേഷൻ ഉപയോഗിക്കുന്നുണ്ട്.
ഫോൺ അപ്ലിക്കേഷനോ വെബ് അപ്ലിക്കേഷനോ ഉപയോഗിക്കുന്നതിന്, അളക്കുന്ന പ്രക്രിയകളിൽ സഹായിക്കാൻ ഒരു ക്യാമറയും മാഗ്നറ്റിക് സ്ട്രിപ്പുള്ള ക്രെഡിറ്റ് കാർഡും ആവശ്യമാണ്.
പ്യൂപ്പിൾ പ്രതികരണം
പ്യൂപ്പിൾ ദൂരം അളക്കുന്ന ഉപകരണം അല്ലാതെ മറ്റൊരു തരത്തിലുള്ള പ്യൂപ്പിലോമീറ്റർ ഒരുതരം പൂപ്പിൾ റസ്പോൺസ് മോണിറ്ററാണ്.
ഒരു വിഷ്വൽ ഉത്തേജകത്തിനോടുുള്ള പ്രതികരണമായി പ്യൂപ്പിൾ വലുപ്പത്തിൽ ഉണ്ടാകുന്ന വ്യത്യാസങ്ങൾ അളക്കുന്ന ഒരു മോണോക്യുലാർ ഉപകരണം ആണ് ഇത്.
നേത്രരോഗശാസ്ത്രത്തിൽ , പ്രകാശത്തോടുള്ള ഒരു പ്യൂപ്പിലറി പ്രതികരണം ഫോക്കസിനോടുള്ള ഒരു പ്യൂപ്പിലറി പ്രതികരണത്തിൽ നിന്ന് വ്യത്യസ്തമാണ്.
ഇതും കാണുക പ്യൂപ്പിൾ പ്യൂപ്പിലോമെട്രി ന്യൂറോളജിക്കൽ പ്യൂപ്പിൾ ഇൻഡെക്സ് (എൻ‌പി‌ഐ) സൈക്കോഫിസിയോളജി അവലംബം
പ്യൂനിക് യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Punic_Wars Rome and Carthage possession changes during the Punic Wars Carthaginian possessions Roman possessions Map of the Mediterranean in 218 BC
റോമാസാമ്രാജ്യം ആഫ്രിക്കയിലെ കാർത്തേജ് എന്ന ഫിനീഷ്യൻ കോളനിയുമായി ബി.സി 264 നും ബി.സി146 നും ഇടയിലുള്ള കാലഘട്ടത്തിൽ നടത്തിയ യുദ്ധമാണ് പ്യൂനിക് യുദ്ധങ്ങൾ.
പ്യൂനിക് എന്ന വാക്ക് ലാറ്റിൻ പദത്തിൽ നിന്നാണ് വന്നത്.
ഇതിന്റെ അർത്ഥം 'കാർത്തേജ്' എന്നാണ്.
ഫിനീഷ്യൻ പൂർവ്വികരെ പ്രതിപാദിച്ചിരുന്നത് കാർത്തേജുകൾ എന്നാണ്.
അതുകൊണ്ട് ഈയുദ്ധങ്ങളെ പ്യൂനിക് യുദ്ധങ്ങൾ എന്നറിയപ്പെട്ടു.
മെഡിറ്റനേറിയൻ പ്രദേശത്ത് അധികാരം സ്ഥാപിക്കാനായിരുന്നു ഇത്.
ഹാമിലിയൻ ബാർക്കസ് എന്ന കാർത്തേജ് ജനറലിന്റെ നേതൃത്വത്തിൽ ബി.സി. 264 മുതൽ ഇരുപതിലേറെ വർഷങ്ങൾ നീണ്ട ഒന്നാം പ്യൂനിക് യുദ്ധത്തിൽ കാർത്തേജുകാർ തോറ്റോടി.
Hannibal's feat in crossing the Alps with war elephants, though many of them did not survive, passed into European legend: detail of a fresco by Jacopo Ripanda , ca.
1510, Capitoline Museums , Rome ചരിത്രം
ബാർക്കസിന്റെ പുത്രൻ ഹാനിബാൽ കാർത്തേജുകാരുടെ ജനറലായി.
അപ്പോഴേയ്ക്കും കാർത്തേജിന്റെ അധികാരം സ്പെയിനിലേയ്ക്കും വ്യാപിച്ചിരുന്നു.
റോമാക്കാരെ തുരത്താൻ വളരെ തന്ത്രപൂർവ്വം ഹാനിബാൽ കരുക്കൾ നീക്കി.
കരയുദ്ധം നടത്താനാണ് അദ്ദേഹം തീരുമാനിച്ചത്.
അതിനായി ഹാനിബാൽ മിടുക്കരായ പടയാളികളെ ചേർത്ത് ഒരു വമ്പൻ സൈന്യം ഉണ്ടാക്കി.
കാലാൾപ്പടയും കുതിരപ്പടയും ആനപ്പടയും അതിലുണ്ടായിരുന്നു.
എന്നിട്ട് റോമിനെ ആക്രമിക്കാൻ പുറപ്പെട്ടു.
മഞ്ഞുമൂടിയ ആൽപ്സ് പർവ്വതനിരകൾ കുറുകെ കടന്നായിരുന്നു യാത്ര.
അപകടംപിടിച്ച ആ യാത്രയിൽ ആയിരക്കണക്കിനു മനുഷ്യരും മൃഗങ്ങളും മരിച്ചു വീണു.
ഹാനിബാലിന്റെ ആനപ്പടയിൽ വെറും പന്ത്രണ്ടെണ്ണം മാത്രമേ ശേഷിച്ചിരുന്നുളളൂ.
ബി.സി. 218-ൽ രണ്ടാം പ്യൂനിക് യുദ്ധം തുടങ്ങി.
തുടക്കത്തിൽ ഹാനിബാലിന്റെ നേതൃത്വത്തിലുളള സൈന്യം മൂന്നു പ്രധാാന വിജയങ്ങൾ നേടി.
എന്നാൽ പിന്നീട് വിജയം റോമാക്കാർക്കായിരുന്നു.
ഹാനിബാൽ സൈന്യത്തെ റോമിലേയ്ക്കെത്തിച്ച് യുദ്ധം ചെയ്തതുപോലെ റോമൻ ജനറൽ സിപ്പിയോ ആഫ്രിക്കാനസ് ആഫ്രിക്കയിലേയ്ക്ക് സൈന്യത്തെ നയിച്ച്  യുദ്ധം ചെയ്തു.
ഹാനിബാലിന്റെ യുദ്ധതന്ത്രങ്ങൾ തിരിച്ചു പ്രയോഗിച്ചാണ് സിപ്പിയോ വിജയിച്ചത്.
ബി.സി. 207-ൽ ഹാനിബാലിന്റെ സഹോദരന്റെ നേതൃത്വത്തിലുളള കാർത്തേജ് സൈന്യത്തെ റോമാക്കാർ പരാജയപ്പെടുത്തി.
ബി.സി. 201-ൽ സിപ്പിയോ എന്ന കേമനായ റോമൻ ജനറലിന്റെ കീഴിലുള്ള സൈന്യത്തോട് പൊരുതി ഹാനിബാലും പരാജയപ്പെട്ടു.
റോമാക്കാർ അദ്ദേഹത്തെ സ്പെയിനിലെ തങ്ങളുടെ ആശ്രിതഭരണാധികാരിയാക്കി.
എന്നാൽ കാർത്തേജിലെ ചിലർ ഹാനിബാലിനെതിരെ തിരിഞ്ഞു.
അവർ അദ്ദേഹത്തിനെതിരെ റോമിലെ ഭരണാധികാരികൾക്ക് പരാതി നല്കി.
ഹാനിബാൽ ഏഷ്യാമൈനറിലേയ്ക്ക് പാലായനം ചെയ്തു.
പക്ഷെ റോമാക്കാർ അവിടെയുമെത്തി.
എന്നാൽ മഹാനായ ആ പോരാളി ശത്രുക്കൾക്ക് കീഴടങ്ങിയില്ല.
പകരം അദ്ദേഹം ആത്മഹത്യ ചെയ്തു.
പിന്നീട് ബി.സി. 146 മുതൽ മൂന്നുവർഷം നീണ്ട മൂന്നാം പ്യൂനിക് യുദ്ധത്തോടെ റോമൻ സൈന്യം കാർത്തേജിനെ റോമിനോട് ചേർത്തു.
മെഡിറ്റനേറിയൻ
പ്രദേശത്തെ ആധിപത്യം റോമാക്കാർ നേടുകയും ചെയ്തു.
ചിത്രശാല ഊർധ്വകായ പ്രതിമ, സിപ്പിയോ ആഫ്രിക്കാനസ് കാർത്തേജിയൻ നാണയം , ഹാനിബാൽ അവലംബം Punic Wars എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്യാരിക്യൂട്ടിൻ ഇംഗ്ലീഷ് വിലാസം https://ml.wikipedia.org/wiki/Paricutin
മെക്സിക്കോയിൽ സ്ഥിതിചെയ്യുന്ന ഒരു അഗ്നിപർവ്വതമാണ് പ്യാരിക്യൂട്ടിൻ .
1943 ഫെബ്രുവരി 20ന് താനേ ഉയർന്നുവന്നതാണ് പ്യാരിക്യൂട്ടിൻ.
ഏകദേശം ഒരു വർഷമായപ്പോഴേക്കും ഇത് 336 മീറ്റർ ഉയരത്തിലെത്തി .
424 മീറ്റർ ഉയരമായപ്പോൾ 1952ൽ വളർച്ച നിലച്ചു.
ആധുനിക ശാസ്ത്രം ആദ്യമായി ഈ സംഭവം ഒരു അഗ്നിപർവതത്തിന്റെ മുഴുവൻ ജീവിത ചക്രം ആവിഷ്കരിക്കുന്നതിന്  പ്യാരിക്യൂട്ടിനെ അവതരിപ്പിച്ചു.
അഗ്നിപർവ്വതം ഒമ്പത് വർഷത്തെ പ്രവർത്തനം ശാസ്ത്രജ്ഞർ അത് തയ്യാറാക്കി മാപ്പ് ചെയ്യുകയും ആയിരക്കണക്കിന് സാമ്പിളുകളും ഫോട്ടോഗ്രാഫുകളും എടുക്കുകയും ചെയ്തു.
അവലംബം പുറത്തേക്കുള്ള കണ്ണികൾ Paricutin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Video documentary (eng/spa) Volcano Parícutin (4min) Parícutin at Peakbagger.com
പ്യൂപ്പ ഇംഗ്ലീഷ് വിലാസം https://ml.wikipedia.org/wiki/Pupa നാരകക്കാളി ശലഭത്തിന്റെ പ്യൂപ്പ
ശലഭങ്ങളുടെ ജീവിതചക്രത്തിലെ (life circle) മൂന്നാം ഘട്ടമാണ് പ്യൂപ്പ .
പൂർണവളർച്ചയെത്തിയ പ്യൂപ്പ പ്രോട്ടീൻ തന്മാത്രകളാൽ നിർമിതമായ ഒരു കവചത്തിനുള്ളിലാകുന്നു  ഇതൊരു സമാധി അവസ്ഥയാണ്.
ഈ അവസ്ഥയിലെ ജീവൽപ്രവർത്തനങ്ങൾക്കാവശ്യമായ ഊർജം പുഴുവായിരുന്നപ്പോൾ തന്നെ ഭക്ഷണത്തിൽനിന്ന് സംഭരിക്കും.
ഏതാനും ദിവസങ്ങൾക്കുശേഷം പ്യുപ്പയുടെ കവചം പൊളിച്ച് ശലഭം പുറത്തു വരും.
പല ശലഭങ്ങളുടെയും പ്യൂപ്പ അവസ്ഥയിലുള്ള കാലാവധിയും ആകൃതിയും വ്യത്യസ്തങ്ങളാണ്.
ശത്രുക്കളെ ഭയപ്പെടുത്താൻ സർപ്പാകൃതിയും കോമ്പുകളുടെ ആകൃതിയിലുള്ള ഭാഗങ്ങളും പ്യൂപ്പയിൽ കാണാറുണ്ട്, ചില പ്യുപ്പകൾ രാത്രികാലങ്ങളിൽ തിളങ്ങുന്നവയാണ്.
ബുസ്താൻ The first page of the Bustan
പതിമൂന്നാം നൂറ്റാണ്ടിൽ ജീവിച്ചിരുന്ന വിഖ്യാത പേർഷ്യൻ കവിയായ സഅദി ശിറാസിയുടെ ഒരു  കാവ്യസമാഹാരമാണ് ബുസ്താൻ (Persian: بوستان‎‎, pronounced "Būstān" ) .
ഫലോദ്യാനം എന്നാണ് ബുസ്താൻ എന്ന പദത്തിനർഥം.
സഅദിയുടെ അനുഭവസമൃദ്ധിയുടേയും, ജ്ഞാനോദയത്തിന്റേയും, ജീവിതവീക്ഷണത്തിന്റേയും ഫലങ്ങൾ ആണ് ഉള്ളടക്കം.
ധാരാളം സംഭവവിവരണങ്ങളും,യാത്രാനുഭവങ്ങളും, വിശകലനങ്ങളുമടങ്ങുന്നതാണ് ബുസ്താൻ.
മസ്നവി ശൈലി അഥവാ ഈരടികളായിട്ടാണ് ബുസ്താൻ രചിച്ചിരിക്കുന്നത്.
കഥാ വിവരണത്തിലും, സാരോപദേശത്തിലും ഈസോപ്പ് കഥകളോട് സാമ്യത പുലർത്തുണ്ട് ബുസ്താൻ.
സഅദിയുടെ പ്രസിദ്ധീകരിക്കപ്പെട്ട ആദ്യ കൃതിയാണിത്.
ബുസൾഫാൻ ഇംഗ്ലീഷ് വിലാസം https://ml.wikipedia.org/wiki/Busulfan ബുസൾഫാൻ ഘടന ബുസൾഫാൻ തന്മാത്ര
ക്യാൻസർ രോഗ ചികിത്സയിൽ ഉപയോഗിക്കുന്ന ഒരു മരുന്നാണ്‌ ബുസൾഫാൻ.
Myelioid series-ലെ ശ്വേതാണുക്കളിൽ പ്രവർത്തിക്കുന്ന ഈ മരുന്ന്, പ്രധാനമായും രക്താർബുദത്തിന് (CML,Chronic Myeloid leukemia) ഉപയോഗിക്കുന്നു.
ഇത് ആൽകൈലേറ്റിംഗ് മരുന്ന് വിഭാഗത്തിൽ പെടുന്നു.
IUPAC നാമം 1,4-Butanediol dimethanesulfonate.
പ്രധാനദൂഷ്യവശം ശ്വാസകോശ ഫൈബ്രോസിസ് ആണ്.
Dose:- 2-6mg/day (0.06mg/Kg/day) അവലംബം ↑ Medical Pharmacology by K D Tripathi,Chap.60 Anticancer drugs കുറിപ്പുകൾ
ബുൻയിപ്പ് ഇംഗ്ലീഷ് വിലാസം https://ml.wikipedia.org/wiki/Bunyip 1890 ൽ ജെ. മക്ഫാർലെയ്ൻ രചിച്ച ഒരു ബനൈപ്പിന്റെ ഒരു ചിത്രീകരണം.
ഓസ്‌ട്രേലിയൻ ആദിവാസി പൗരാണികസങ്കൽപ്പങ്ങളിൽ ചതുപ്പുകൾ, പോഷകനദികൾ, നദീമുഖങ്ങൾ, നദീതടങ്ങൾ, കുളങ്ങൾ എന്നിവയിൽ ഒളിഞ്ഞിരിക്കുന്ന ഒരു ജീവിയാണ് ബുൻയിപ്പ് .
ഓസ്‌ട്രേലിയയിലുടനീളമുള്ള പരമ്പരാഗത ആദിവാസി വിശ്വാസങ്ങളുടെയും കഥകളുടെയും ഭാഗമായിരുന്ന ബുൻ‌യിപ്പിന്റെ പേര് ഗോത്ര നാമകരണങ്ങളനുസരിച്ച് വ്യത്യാസപ്പെട്ടിരിക്കുന്നു.
എഴുത്തുകാരനായ റോബർട്ട് ഹോൾഡൻ 2001 ലെ തന്റെ പുസ്തകത്തിൽ ആദിവാസി ഓസ്‌ട്രേലിയയിലുടനീളം ബുൻയിപ്പ് എന്നറിയപ്പെടുന്ന സൃഷ്ടിയുടെ ഒൻപതോളം പ്രാദേശിക വ്യതിയാനങ്ങളെങ്കിലും തിരിച്ചറിഞ്ഞിട്ടുണ്ട്.
തെക്കുകിഴക്കൻ ഓസ്‌ട്രേലിയയിലെ വിക്ടോറിയയിലെ ആദിവാസികളുടെ വെംബ-വെംബ അല്ലെങ്കിൽ വെർഗൈയ ഭാഷയിലാണ് ബുനൈപ്പ് എന്ന വാക്കിന്റെ മൂലം കണ്ടെത്തിയത്.
പത്തൊൻപതാം നൂറ്റാണ്ടിന്റെ തുടക്കത്തിലും മധ്യത്തിലും യൂറോപ്പുകാരുടെ വിവിധങ്ങളായ എഴുത്തുകുത്തുകളിൽ ബുൻയിപ്പിനെക്കുറിച്ച് രേഖപ്പെടുത്തിയിട്ടുണ്ട്.
അവലംബം ↑ ↑ Holden 2001 , പുറം.
sfn error: no target: CITEREFHolden2001 ( help ) ↑ ↑ ↑ Holden 2001 , പുറം.
sfn error: no target: CITEREFHolden2001 ( help )
ബുസ്കാഷി ഇംഗ്ലീഷ് വിലാസം https://ml.wikipedia.org/wiki/Buzkashi ബുസ്കാഷി മൽസരം
അഫ്ഘാനിസ്ഥാനിൽ പ്രചുരപ്രചാരത്തിലുള്ളതും കുതിരകളെ ഉപയോഗിക്കുന്നതുമായ ഒരു വിനോദമാണ് ബുസ്കാഷി (English: Buzkashi).
ശക്തിയും ബുദ്ധിയും മിടുക്കും ഒരുപോലെ ഉപയോഗപ്പെടുത്തേണ്ട ഒരു വിനോദമാണ് ഇത്.
ബുസ്കാഷിയെ കുറിച്ചുള്ള ഒരു ഇംഗ്ലീഷ് വിവരണം.
ബുസ്കാഷിയുടെ ഏറ്റവും വലിയ മത്സരങ്ങൾ നടക്കാറുള്ളത് അഫ്ഘാൻ പുതുവത്സരത്തോടനുബന്ധിച്ച് മശാർ-ഇ-ഷരീഫിലാണ്.
മത്സരയോഗ്യങ്ങളായ കുതിരകളാണെങ്കിൽ അവക്ക് കളിയുടെ നിയമങ്ങൾ ശരിക്കറിയുമെന്നും അവ കളി ആസ്വദിക്കുന്നുണ്ടാകും എന്നുമാണ് കളിക്കാർ പറയുക.
പോളോ പോലെയാണ് ഈ കളിയും.
പന്തിനു പകരം തലയറുത്ത ഒരാട്ടിൻകുട്ടിയുടെ ജഡമാണ് ഉപയോഗിക്കുന്നത് എന്നു മാത്രം.
ഈ ജഡം വാരിയെടുത്ത് കുതിരയെ പായിച്ച് ലക്ഷ്യവൃത്തത്തിൽ അത് നിക്ഷേപിക്കുന്ന കളിക്കാർ വിജയിക്കുന്നു.
വളരെ പരുക്കനായ ഈ കളിയിൽ കളിക്കാർ പരസ്പരം കുതിരപ്പുറത്തുനിന്ന്` തള്ളിയിടാനും കുതിരകളെ വീഴ്ത്താനുമൊക്കെ ശ്രമിക്കാറുണ്ട്.
കുതിരയോടിക്കുന്നവരെ ചപെൻഡാസ് (chapendaz)എന്നാണ് വിളിക്കുക.
പാരമ്പര്യമായി ചപെൻഡാസുകളാകുന്ന കുടുംബങ്ങളും ഇവിടെയുണ്ട്.
ചെറിയ കുതിരകളെ ഉപയോഗിച്ച് ജഡം പെറുക്കിയെടുത്ത് വലിയ ശ്ക്തിയേറിയ കുതിരപ്പുറത്തേക്കു കൈമാറുകയെന്നത് ഈ കളിയിലെ ഒരു തന്ത്രമാണ്.
താലിബാൻ ഭരണക്കാലത്ത് (1996-2001)ഈ കളി നിരോധിച്ചിരുന്നെങ്കിലും ഇക്കാലത്ത് അത് പുനർജ്ജീവിപ്പിക്കപ്പെട്ടിട്ടുണ്ട്.
അവലംബം ↑ ഹിന്ദു ദിനപത്രം, മാർച്ച് 25, 2013
ബുസ്താനാബാദ്